Lav et referat af nedenstående tekst:

Tekst:
Arbejdet er allerede begyndt med at få skabt et nyt håndboldhold, selvom nyheden om, at AaB lukker ned for AaB Håndbold ikke er mere end få timer gammel. Og dét skal den nuværende storaktionær i AaB Eigild Christensen hjælpe med. Han har tidligere været kraftigt involveret i håndbolden i Vadum, hvis licens AaB har spillet på de seneste mange år. - Jeg har lovet Jan Larsen (AaB Håndbolds sportschef red.) at hjælpe med at samle sponsorer og få et nyt hold op at stå, siger Eigild B. Christensen. Eigild Christensen vil heller ikke afvise, at han er parat til at engagere sig økonomisk i det nye sportsprojekt: - Det kan jeg ikke afvise, hvis de rette betingelser er til stede, og vi kan få en ordentlig aftale med AaB, siger han. AaB meddelte i dag, at sportskoncernen lukker ned for håndbolddelen efter denne sæson.

Referat:
Den nuværende storaktionær i AaB Eigild B. Christensen skal hjælpe sportschef Jan Larsen med at stable et nyt håndboldhold på benene.